61967J0004
DOMSTOLENS DOM (FØRSTE AFDELING)
AF 12. DECEMBER 1967
Anne Collignon, gift Muller,
mod Kommissionen for De europæiske Fællesskaber
Sag 4/67
Processprog: Fransk
Angående:
—
annullation af udnævnelsen som følge af den interne udvælgelsesprøve HA/INT/15A, der blev indledt den 25. februar 1966, og som sagsøgerinden deltog i,
—
en påstand om, at det efter annullation af udnævnelsen pålægges sagsøgte med tilbagevirkende kraft at udnævne sagsøgerinden til den omtvistede stilling,
—
en påstand om, at sagsøgte tilpligtes at betale sagsøgerinden et skønsmæssigt fastsat beløb på 30000 belgiske franc i erstatning for det indtægtstab, hun har lidt ved ikke at komme i betragtning, og for den sagsøgerinden tilføjede skade som følge af sagsøgtes culpøse adfærd i forbindelse med de omstændigheder, der førte til, at sagsøgerinden ikke blev udnævnt.
Domskonklusion :
Sagen afvises.
Generaladvokatens forslag til afgørelse:
På sagens nuværende stade forekommer det ikke muligt at afgøre endeligt, om klagen kan antages til realitetsbehandling, og dette gælder både med hensyn til annullationspåstanden og med hensyn til de andre påstande, da disse sidste også påvirkes af den rejste problematik. Derfor foreslår jeg, at afdelingen ved kendelse opfordrer sagsøgerinden til at fremlægge bevis for rigtigheden af sine anbringender og først herefter afgøre, om klagen skal afvises eller sagens behandling fortsættes.
Sammendrag
1.
Retspleje — klagefrister — kendetegn
2.
Retspleje — annullationssøgsmål — erstatningssøgsmål — nær forbindelse mellem disse søgsmål — afvisning af erstatningssøgsmålet en følge af afvisning af annullationssøgsmålet
1.
Klagefristerne er ufravigelige og kan ikke være genstand for et skøn fra parternes eller rettens side.
2.
Afvisning af et annullationssøgsmål medfører afvisning af et erstatningssøgsmål, der er nært forbundet med annullationssøgsmålet.